Բոլթոնն իր այցի շրջանակներում նախեւառաջ խնդիր ունէր յստակեցնելու Ղարաբաղեան հակամարտութեան կարգաւորման վերաբերեալ ադրբեջանական եւ հայկական կողմերի մօտեցումները՝ առաւել լաւ պատկերացնելու բանակցային գործընթացի ներկայիս փուլը եւ կողմերի տեսլականը: Բոլթոնի յայտարարութիւններից կարելի է ենթադրել, որ Ղարաբաղեան հակամարտութեան կարգաւորումը նրա կողմից ընկալւում է որպէս տարածաշրջանում ռուսական ազդեցութեան նւազեցման հնարաւորութիւն: